OpenLLM-France/wikimedia huggingface dataset:
# Dawud Paixà Kodja

Dawud Paixà Kodja (mort 1498) fou un gran visir otomà d'origen albanès. Va estudiar al Palau i va esdevenir beylerbyi d'Anadolu el 1472. A les ordes del príncep Mustafà, governador (wali) de Konya va combatre contra els Ak Koyunlu de Yusuf Mirza. i va dirigir l'avantguarda en la batalla d'Otluk-beli contra Uzun Hasan (1473). Va participar en la campanya de Moldàvia el 1476 i fou nomenat beylerbeyi de Rumèlia, prenent part en la campanya d'Albània amb el setge de Shkodër (Iskhodra) el 1478. Amb Baiazet II fou nomenat visir i poc després, el 1483, va succeir a Ishak Pasha com a gran visir, càrrec que va conservar 15 anys. Va fer campanya contra els mamelucs (1487) reocupant Adana i Tars i va sotmetre als warsaks; després va fer campanya a Albània (1492) on va conquerir Tepedelen i va derrotar els albanesos. Se li va atribuir negligència en la fuita del ak koyunlu Gode Ahmed Bey (net de Mehmet II) cap a Tabriz i fou destituït el 8 de març de 1497; se li va assignar residència a Dimetoka amb una pensió anyal. Va morir el 20 d'octubre de 1498.
Gran visir otomà :
# DaxibotulinumtoxinA

DaxibotulinumtoxinA, venut amb la marca Daxxify, és un medicament utilitzat per millorar l'aparença de les arrugues que es troben entre les celles. També es pot donar per a la distonia cervical. S'administra per injecció al múscul. Els efectes poden durar fins a 6 mesos.
Els efectes secundaris comuns inclouen mal de cap, caiguda de les parpelles i problemes per moure la cara. Altres efectes secundaris poden incloure problemes per empassar o respirar. És una toxina botulínica A que inhibeix l'alliberament d'acetilcolina i és un agent bloquejador neuromuscular.
DaxibotulinumtoxinA va ser aprovat per a ús mèdic als Estats Units d'Amèrica el 2022. És un competidor comercial del Botox.

## Referències

* 1 2 3 Solish, N.; Carruthers, J.; Kaufman, J.; Rubio, R. G.; Gross, T. M. (en anglès) Drugs, 81(18), desembre 2021, pàg. 2091-2101. DOI: 10.1007/s40265-021-01631-w. PMID: 34787840.
* 1 2 3 4 5 6 «Daxxify- botulinum toxin type a injection, powder, lyophilized, for solution» (en anglès). DailyMed, 19-09-2022. Arxivat de l'original el 2022-09-28 [Consulta: 7 agost 2023].
* ↑ «U.S. FDA declines to approve Revance's frown-line treatment» (en anglès). Reuters, 15 ocutubre 2021. Arxivat de l'original el 2022-01-17 [Consulta: 7 agost 2023].
# De Witt (cràter)

De Witt és un cràter d'impacte en el planeta Venus de 20,7 km de diàmetre. Porta el nom de Lydia Maria Adams DeWitt (1859-1928), patòloga estatunidenca, i el seu nom va ser aprovat per la Unió Astronòmica Internacional el 1994.

## Referències

* ↑ «De Witt». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Dame lume

Dame lume és una pel·lícula espanyola de comèdia rodada en gallec el 1994 i dirigida per Héctor Carré Menéndez en el que fou el seu primer llargmetratge. Fou rodada a La Corunya i protagonitzada per Mercè Sampietro i Juanjo Menéndez. Fou exhibida a la secció Zabaltegi - Nous Editors del 42è Festival Internacional de Cinema de Sant Sebastià.

## Argument

Dengue és un bomber tímid, innocent i apassionat que és víctima involuntària d'una trama per a extorquir al seu pare D. Santiago, un empresari poderós i corromput. És extorsionat amb Candela, una prostituta que s'enamora d'ell contra la seva voluntat. Quan ambdós són conscients de la situació intenten escapar amb ajut de Sonsoles, la millor amiga de Dengue.

## Repartiment

* Mercè Sampietro... Gladys
* Juanjo Menéndez... D. Santiago
* Camilo Rodríguez... Dengue
* Ana Otero... Candela
* Beatriz Bergamín... Sonsoles
* Rodrigo Roel ... Zuazo
* Evaristo Calvo ... Termes
* Carles Sans... Borratxo
* Nancho Novo... Venedor

## Premis i nominacions
### Premis Goya

| Categoria | Candidat | Resultat |
| Millor director novell | Héctor Carré | Nominat |

## Referències

* ↑ Dame lume al web del Festival de Sant Sebastià
* ↑ Dame lume al web d'Héctor Carré
* ↑ Dame lume al web dels Premis Goya
# Dansa moviment teràpia

La dansa moviment teràpia (DMT) és una disciplina emergent a Espanya, mentre que a països com els Estats Units o el Regne Unit està molt consolidada. Es defineix com l'ús psicoterapèutic del moviment i de la dansa dins d'un procés que persegueix la integració psicofísica de l'individu. Es basa en la connexió entre moció i emoció i treballa amb el cos i el seu propi llenguatge. Les seves aplicacions són molt diverses: van des de les psicopatologies com l'esquizofrènia i la depressió, les demències, l'autisme, la hiperactivitat, els trastorns alimentaris, les addicions, entre d'altres. A Catalunya cada vegada hi ha més projectes de DMT i ha arribat als hospitals, als centres d'educació espacial, residencies per gent gran, centres penitenciaris, etc.

## Bibliografia

* Johnstone-Sheets, M. (2010). Why is movement therapeutic? Keynote Address, 44th American Dance Therapy Association Conference, October 9, 2009, Portland OR, American Journal of Dance Therapy, 32(1). Springer.

## Referències

* ↑ Association for Dance Movement Psychotherapy. Admp.org.uk. Retrieved on 2015-12-04.
* ↑ Ekman, S.-L.; Ekman, S.-L.; Palo Bengtsson, L. and Winblad, B. «Social Dancing: A Way to Support Intellectual, Emotional and Motor Functions in Persons with Dementia». Journal of Psychiatric and Mental Health Nursing, 5, 6, 1998, pàg. 545–554. DOI: 10.1046/j.1365-2850.1998.560545.x. PMID: 10076285.
* ↑ Schore, A. «affect regulation and the origin of the self: the neurobiology of emotional development». Journal of the American Academy of Child & Adolescent Psychiatry, 35, 11, 1994, pàg. 1561–1562. DOI: 10.1097/00004583-199611000-00028.
* ↑ Hadamard, J. «The Psychology of Invention in the Mathematical Field». Journal of Chemical Education, 32, 2, 1954, pàg. 110. Bibcode: 1955JChEd..32..110.. DOI: 10.1021/ed032p110.3.
* ↑ Dansa Moviment Teràpia per Olga Villena Fresquet

## Enllaços externs

* Association for Dance Movement Psychotherapy UK
* American Dance Therapy Association
* http://www.nccata.org/National Arxivat 2015-06-10 a Wayback Machine.
# Cynanthus

Cynanthus és un gènere d'ocells de la subfamília dels troquilins (Trochilinae) dins la família dels troquílids (Trochilidae).

## Llista d'espècies

Aquest gènere està format per 6 espècies:
* colibrí becample (Cynanthus latirostris).
* colibrí de Doubleday (Cynanthus doubledayi).
* colibrí de les Marías (Cynanthus lawrencei).
* colibrí maragda de Canivet (Cynanthus canivetii).
* colibrí maragda de Cozumel (Cynanthus forficatus).
* colibrí maragda de Mèxic (Cynanthus auriceps).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 12 octubre 2024].
# Dení

El dení (també deni o dani) és una de les llengües arawanes de l'Estat de l'Amazones (Brasil) als marges dels rius Purús i Juruá, a l'Amazònia (Terra Indígena Camadeni i Terra Indígena Deni). Té similituds amb el jamamadí.

## Fonologia

La tabla presenta els fonemes del dení.

### Vocals

| | Anterior | Central | Posterior |
| Tancada | i i | | |
| Mitjana | | | o o |
| Oberta | | a a | |

### Consonants

| | | Bilabial | Dental | Vélar | Glotal |
| Oclusiva | Sorda | p p | t t | k k | |
| Oclusiva | Aspirada | ph pʰ | th tʰ | kh kʰ | |
| Oclusiva | Implosiva | b ɓ | d ɗ | | |
| Fricativa | Fricativa | | | | h h |
| Africada | Sorda | | s t͡s | | |
| Africada | Aspirada | | sh t͡sʰ | | |
| Africada | Sonora | | j d͡z | | |
| Nasal | Nasal | m m | n n | | |
| líquida | líquida | | r r | | |
| Semivocal | Semivocal | w w | | | |

## Referències

* ↑ Dixon, 1995, p. 290.
* ↑ Instituto Socioambiental. «Deni». Povos Indígenas no Brasil.
* ↑ Etnolinguistica. «Deni». Biblioteca Digital Curt Nimuendajú.
* ↑ Dixon, 1995, p. 292.

## Bibliografia

* (anglès) Dixon, R.M.W., Fusional Development of Gender Marking in Jarawara Possessed Nouns, International Journal of American Linguistics, 61:3, pp. 263-294, 1995.

## Enllaços externs

* Carvalho, Mateus Cruz Maciel. A fonologia da língua Deni (Arawá). São Paulo: Cultura Acadêmica, 2013.
* Vocabulário deni - MORAN, Paul; MORAN, Dorothy (ILV); KOOP, Gordon, LINGENFELTER, Sherwood G. (Rio Cunhuá (AM), Deni do Marrecão.)
# David Butler

David Butler (San Francisco, Califòrnia, 17 de desembre de 1894 − Arcada, Califòrnia, 14 de juny de 1979) fou un guionista, actor, director i productor cinematogràfic estatunidenc.

## Biografia

Nascut a San Francisco el 1894, fill d'una actriu i un empresari teatral, va començar a treballar com a actor. El 1910, va debutar en una pel·lícula dirigida per David Wark Griffith. Entre els altres directors amb els quals va treballar, cal esmentar - a més de Griffith - John Ford, King Vidor, Tod Browning, Frank Borzage i Michael Curtiz.
Va continuar la seva carrera a l'època del cinema mut, apareixent en seixanta pel·lícules (algunes sense acreditar) fins a 1929. Des del 1927, va començar una nova carrera, la de director, i des de 1929, s'hi va dedicar exclusivament, fins a 1967, l'any en què es va jubilar. Director de gènere, va dirigir nombroses obres, entre elles algunes de les pel·lícules de la petita Shirley Temple i alguns dels èxits interpretats per Doris Day.
Butler mor a Arcadia, Califòrnia, el 14 de juny de 1979, a l'edat de 84 anys.

## Filmografia seleccionada

| The Greatest Thing in Life (1918) The Unpainted Woman (1919) Better Times (1919) The Petal on the Current (1919) The Other Half (1919) Bonnie Bonnie Lassie (1919) The Sky Pilot (1921) The Wise Kid (1922) The Village Blacksmith (1922) Conquering the Woman (1922) Hoodman Blind (1923) The Blue Eagle (1926) Seventh Heaven (1927) Sunny Side Up (1929) Chasing Through Europe (1929) High Society Blues (1930) Just Imagine (1930) Delicious (1931) Business and Pleasure (1932) Bright Eyes (1934) Bottoms Up (1934) The Little Colonel (1935) | The Littlest Rebel (1935) Captain January (1936) Dimples (1936) Pigskin Parade (1936) Kentucky (1938) That's Right You're Wrong (1939) You'll Find Out (1940) El recluta enamorat (1941) Road to Morocco (1942) Shine On, Harvest Moon (1944) La princesa i el pirata (1944) San Antonio (1945) It's a Great Feeling (1949) The Story of Seabiscuit (1949) Tea for Two (1950) Where's Charley? (1952) Abril a París (1952) Calamity Jane (1953) El rei Ricard i els croats (1954) The Girl He Left Behind (1956) |
# David Button

David Robert Edmund Button (27 de febrer de 1989) és un futbolista professional anglès que juga de porter pel Brighton & Hove Albion FC de la Premier League.
# Dipòsit regulador de Capçanes

El Dipòsit regulador de Capçanes és una obra de Capçanes (Priorat) protegida com a Bé Cultural d'Interès Local.

## Descripció

El dipòsit regulador de Capçanes està situat a la partida de la Serreta o de lo Serrat, al capdamunt del poble molt a prop del Centre Cultural la Pedrera i el CEIP Sant Isidre. Es tracta d'una construcció de base quadrada de 23 m2 amb els àngles reforçats amb pilars. La coberta és en forma de cúpula que descansa sobre una base quadrada que té un ràfec esglaonat.

## Història

La població de Capçanes sempre ha estat rica en aigua. La comunitat de fegants de la riera de la Vall ha contribuït sempre en l'aprofitament d'aquest bé natural.
L'any 1926 apareixen les confederacions hidrogràfiques amb l'objectiu de millorar la gestió territorial de l'aigua. S'estructuren jeràrquicament un conjunt de comités i de juntes de govern amb la finalitat de fer una correcta gestió de l'aigua. Les primeres que es creen són les de l'Ebre i el Segura.

## Referències

* 1 2 3 «Dipòsit regulador de Capçanes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].
# Divisió de Gaza (FDI)

La Divisió Territorial de Gaza (en hebreu: אוגדת עזה) de les Forces de Defensa d'Israel, és una unitat militar que forma part del Comandament Regional del Sud. La seva zona d'operacions és la Franja de Gaza i els seus voltants. El comandant de la divisió és el General Mickey Edelstein, que va reemplaçar a Yossi Bachar el 4 de novembre de 2012. La divisió territorial de Gaza, era l'encarregada de mantenir la seguretat i protegir els colons jueus que vivian en la Franja de Gaza, després de la Guerra dels Sis Dies, en temps de pau i en temps de conflicte armat. L'agost de 2005, la divisió, juntament amb la resta de les FDI, oficialment va acabar la seva presència a la Franja de Gaza, com a part del pla unilateral de desconnexió, quan van ser desmantellats els assentaments israelians a la Franja. La divisió ha entrat repetidament a la Franja de Gaza en resposta als atacs amb coets per part de grups de militants palestins que tenen la seva base d'operacions a Gaza.
# Devilish Games

Devilish Games (oficialment DevilishGames - Spherical Pixel S.L.) és un estudi dedicat a la creació de videojocs. La companyia, amb seu a Villena (Alacant), va iniciar la seva marxa l'any 1998 desenvolupant videojocs amateur. L'any 2006 l'estudi amateur es va professionalitzar i es va transformar en l'empresa DevilishGames – Spherical Píxel S.L tenint com a únics socis a Enrique David Calatayud i David Ferriz. L'empresa desenvolupa videojocs multi-plataforma per encàrrec per a publicitat, advergaming, educació o estand i ho complementa amb la seva línia de videojocs independents i amb patrocinador.
DevilishGames ha desenvolupant més de 150 videojocs per a clients i patrocinadors com MTV Networks, Tuenti, Movistar, ColaCao, LFP, MiniClip, Famosa, Ford, Kymco Motors, Euroliga de Basket, Prosegur, S.C.P.F, Caja España, Dirección General de Salud Pública de Madrid, Minijuegos, ArmorGames, Candystand, Big Fish Games o GarageGames. Els videojocs de DevilishGames han estat jugats per més de 100 milions de persones d'arreu del món.
Durant la seva trajectòria, l'empresa ha rebut el Premi al millor videojoc en la 2a edició dels Premis de l'Audiovisual Valencià i el premi «Alce 2014» a la «millor App per a suports mòbils» per la campanya de advergaming «Mutant Busters».

## Referències

* ↑ indie-o-rama. «Entrevista de indie-o-rama a David Ferriz en 2013», 2013.
* ↑ iOS Gamers Zone. «Entrevista a David Ferriz en 2013», 2013. Arxivat de l'original el 2021-02-09. [Consulta: 26 desembre 2021].
* ↑ Vadejuegos. «Entrevista al equipo de DevilishGames en 2011», 2013. [Consulta: 1r febrer 2011].
* ↑ Vadejuegos. «Entrevista al equipo de DevilishGames en 2011», 2011. [Consulta: 1r febrer 2011].
* ↑ 'Vivir dos veces' lidera els premis d'un audiovisual valencià que mira més enllà, Castellón Plaza, 23 de novembre de 2019
* ↑ EPDV. «Artículo sobre el premio Alce conseguido por DevilishGames - Spherical Pixel», 2014. Arxivat de l'original el 18 d'octubre de 2014.

## Enllaços externs

* Devilish Games - Lloc web oficial
* Pàgina oficial de Spherical Pixel S.L
* Blog de David Ferriz, director de DevilishGames
# Dravida Kazhagam

El Dravida Kazhagam o Dravidian Party és un partit polític tamil de l'Índia que fou fundat pel líder social Periyar E. V. Ramasamy com a organitzación social reformista, junt amb altres organitzacions com el Self-Respect Movement o el Dravidian Movement. Aquest partit no va participar en les eleccions celebrades després de la independència.

## Vegeu també

* Pobles dravidians

## Referències

* About Periyar: A Biographical Sketch from 1879 to 1909". Dravidar Kazhagam Arxivat 2005-07-10 a Wayback Machine.
* Mehta, Vrajendra Raj; Thomas Pantham (2006). Political Ideas in Modern India: thematic explorations. Sage Publications: Thousand Oaks. p. 48. ISBN 9780761934202. «Enllaç».
* Arora, N.D.; S.S. Awasthy (2007). Political Theory and Political Thought. Har-Anand Publications: New Delhi. pp. 425. ISBN 9788124111642. «Enllaç».

## Enllaços externs

* Periyar Arxivat 2022-06-26 a Wayback Machine.
* Periyar EVR
* Thanthai Periyar Arxivat 2021-05-02 a Wayback Machine.
* Periyar Kural Arxivat 2022-07-17 a Wayback Machine.
* One Hundred Tamils of 20th Century
# Dirty Pretty Things

Dirty Pretty Things és una pel·lícula britànica de Stephen Frears estrenada el 2002 i escrita per Steven Knight, un drama sobre dos immigrants il·legals a Londres. Va ser produïda per la companyia Celador Films.
La pel·lícula va ser nominada per l'Oscar al millor guió original i va guanyar el Premi de cinema britànic Independent de 2003 pel millor film britànic Independent el 2003.

## Argument

Okwe (Chiwetel Ejiofor) és un nigerià que condueix un taxi a Londres durant el dia i treballa a la recepció d'un hotel per la nit - mastegant khat (un estimulant) mantenir-se despert. Okwe era anteriorment metge a Nigèria. A Londres, obliga a tractament mèdic a altres immigrants pobres - incloent-hi taxistes amics amb disfuncions venerees. L'amic d'Okwe Guo Yi (Benedict Wong), empleat en un hospital, li dona antibiòtics sota mà.
El director d'un hotel, Juan (Sergi López), organitza una operació il·legal a l'hotel on immigrants compensen donacions de ronyons a canvi de passaports falsificats. Després d'assabentar-se del passat d'Okwe com a doctor, Juan el pressiona per unir-se a la seva operació com a cirurgià, però Okwe rebutja.
Stephen Frears signa una pel·lícula de suspens tan terrible com la realitat que posa en escena.

## Repartiment

* Audrey Tautou: Senay Gelik
* Chiwetel Ejiofor: Okwe
* Sophie Okonedo: Juliette
* Sergi López: Sneaky/Juan

## Premis i nominacions
### Nominacions

* 2002. Lleó d'Or
* 2003. BAFTA a la millor pel·lícula
* 2003. BAFTA al millor guió original per Steven Knight
* 2004. Oscar al millor guió original per Steven Knight
# Distribució inversa

En teoria i estadística de probabilitats, una distribució inversa és la distribució del recíproc d'una variable aleatòria. Les distribucions inverses sorgeixen en particular en el context bayesià de distribucions anteriors i distribucions posteriors per a paràmetres d'escala. En l'àlgebra de variables aleatòries, les distribucions inverses són casos especials de la classe de distribucions de ràtio, en què la variable aleatòria numeradora té una distribució degenerada.

## Relació amb la distribució original

En general, donada la distribució de probabilitat d'una variable aleatòria X amb suport estrictament positiu, és possible trobar la distribució de la recíproca, Y = 1/X. Si la distribució de X és contínua amb la funció de densitat f(x) i la funció de distribució acumulada F(x), aleshores la funció de distribució acumulada, G (y), del recíproc es troba observant que
$G(y)=\Pr(Y\leq y)=\Pr \left(X\geq {\frac {1}{y}}\right)=1-\Pr \left(X<{\frac {1}{y}}\right)=1-F\left({\frac {1}{y}}\right).$
Aleshores, la funció de densitat de Y es troba com la derivada de la funció de distribució acumulada:
$g(y)={\frac {1}{y^{2}}}f\left({\frac {1}{y}}\right).$

## Exemple: distribució uniforme inversa

Si la variable aleatòria original X es distribueix uniformement a l'interval (a, b ), on a >0, aleshores la variable recíproca Y = 1 / X té la distribució recíproca que pren valors en l'interval (b $^{−1}$, a $^{−1)}$ . ), i la funció de densitat de probabilitat en aquest rang és
$g(y)=y^{-2}{\frac {1}{b-a}},$
i és zero en qualsevol altre lloc.
La funció de distribució acumulada del recíproc, dins del mateix rang, és
$G(y)={\frac {b-y^{-1}}{b-a}}.$

## Referències

* ↑ «Inverse distribution function» (en anglès). https://math.stackexchange.com.+[Consulta: 1r juliol 2023].
* ↑ «Using the inverse cumulative distribution function (ICDF)» (en anglès). https://support.minitab.com.+[Consulta: 1r juliol 2023].
* ↑ «Inverse Normal Distribution» (en anglès). https://www.statisticshowto.com.+[Consulta: 1r juliol 2023].
* ↑ «NORM.INV Function» (en anglès). https://corporatefinanceinstitute.com.+[Consulta: 1r juliol 2023].
# Dubianka

Dubianka - Дубянка (rus) - és un poble de l'óblast de Bélgorod, a Rússia. El 2016 tenia 111 habitants. Pertany al districte (raion) de Gubkin.

## Referències

* ↑ «Генеральный план Губкинского городского округа». Федеральная государственная информационная система территориального планирования (ФГИС ТП).
* ↑ «Kladovoye» (en anglès). GeoNames. Arxivat de l'original el 2022-03-10. [Consulta: 10 març 2022].
# Dubkí (Crimea)

* Per a altres significats, vegeu «Dubkí».
Dubkí (en (ucraïnès): Дубки) és un poble de la República Autònoma de Crimea a Ucraïna, que el 2014 tenia 2.256 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Manuel Antonio Cardoso Leal

Manuel Antonio Cardoso (Paços de Ferreira, 7 d'abril de 1983) és un ciclista portuguès, ja retirat, que fou professional del 2006 al 2015. Durant la seva carrera esportiva va córrer als equips Riberalves-Boavista, Liberty Seguros, Footon-Servetto-Fuji, Team RadioShack, Caja Rural-Seguros RGA i Tavira.
En el seu palmarès destaca el campionat de Portugal en ruta de 2009 i 2012, així com diverses etapes a la Volta a Portugal i una etapa al Tour Down Under i a la Volta a Catalunya. El 2012 va prendre part en els Jocs Olímpics d'Estiu de Londres.

## Palmarès

* 2004
** Vencedor d'una etapa de la Volta a Portugal
** Vencedor d'una etapa del Gran Premi Gondomar
* 2005
** Vencedor d'una etapa de la Volta a Portugal
** Vencedor d'una etapa del Gran Premi Barbot
* 2006
** Vencedor d'una etapa de la Volta a Portugal
* 2007
** 1r al Premi d'Obertura
** 1r al Trofeu Sergio Paulinho
** 1r a la Clàssica da Primavera
** Vencedor de 2 etapes de la Vuelta Ciclista Internacional a Extremadura
** Vencedor de 2 etapes del Gran Premi Abimota
** Vencedor de 2 etapes del Gran Premi Vinhos da Estremadura
** Vencedor d'una etapa de la Volta ao Sotavento Algarvio
** Vencedor d'una etapa del Gran Premi Gondomar
* 2008
** 1r al Trofeu Sergio Paulinho
** Vencedor de 2 etapes de la Volta ao Distrito de Santarém
** Vencedor de 2 etapes de la Volta ao Alentejo
** Vencedor de 2 etapes del Gran Premi Crédito Agrícola
** Vencedor d'una etapa de la Volta a la Comunitat de Madrid
* 2009
** Campió de Portugal en ruta
** Vencedor de 2 etapes del Trofeu Joaquim Agostinho
** Vencedor d'una etapa de la Volta a Portugal
** Vencedor d'una etapa de la Tropicale Amissa Bongo
** Vencedor d'una etapa del Circuit de Lorena
** Vencedor d'una etapa del Gran Premi International CTT Correios de Portugal
** Vencedor d'una etapa del Gran Premi Crédito Agrícola
* 2010
** Vencedor d'una etapa del Tour Down Under
* 2011
** Vencedor d'una etapa a la Volta a Catalunya
* 2012
** Campió de Portugal en ruta
** Vencedor d'una etapa a la Volta a Castella i Lleó
* 2013
** Vencedor d'una etapa de la Volta a Portugal i classificació per punts
* 2014
** Vencedor de 4 etapes de la Volta al Marroc
** Vencedor d'una etapa de la Volta a l'Alentejo
** Vencedor d'una etapa de la Volta a Portugal

### Resultats al Tour de França

* 2010. No surt (1a etapa)

### Resultats a la Volta a Espanya

* 2010. 128è de la classificació general

## Referències

* ↑ «Manuel Cardoso reforça Banco BIC-Carmim» (en portuguese). SAPO. Sportinveste Multimédia, 10-12-2013 [Consulta: 26 desembre 2013]. Arxivat 27 de desembre 2013 a Wayback Machine.
* ↑ ONLUS®, Museo del Ciclismo Associazione Culturale. «Museo del Ciclismo - Manuel Antonio LEAL CARDOSO» (en italià). [Consulta: 19 desembre 2023].
* ↑ «Volta a Catalunya: Cardoso se lleva el triunfo en la cuarta etapa y Contador sigue líder» (en spanish), 24-03-2011. [Consulta: 19 desembre 2023].
* ↑ «Olympedia – Manuel Cardoso». [Consulta: 19 desembre 2023].

## Enllaços externs

* Fitxa de Manuel Antonio Cardoso a sitiodeciclismo.net
* Fitxa de Manuel Antonio Cardoso a procyclingstats.com